# אורך היום והלילה

 **בסתיו**

**⏴ במבט חדש לכיתה א**

**היקף יחידת הלימוד**: שעור

**עמודים:** 25, 60, 84, 105

**שימו לב!** את הנושא **אורך היום והלילה** (לדוגמה, **סתיו**) יש ללמד בכל עונות. מבנה השיעור בכל עונה יהיה דומה לזה המוצע להלן.

**התלמידים יבצעו את המשימה בבית בעזרת מבוגרים.**

# מטרות

* התלמידים יעקבו ברשת האינטרנט ובאמצעי התקשורת (בעזרת מבוגרים) אחר זמני זריחת השמש ושקיעתה.
* התלמידים יערכו תצפיות (בעזרת מבוגרים) אחר זמני זריחת השמש ושקיעתה ויתעדו אותם.
* התלמידים יסיקו מסקנה לגבי שינויים באורך היום והלילה בכל עונה ויסבירו שזה אחד מן המאפיינים של העונה.
* התלמידים יתארו כיצד משפיע אורך היום והלילה על הפעילויות שלהם ועל היצורים החיים בכלל.

# היערכות לשיעור

* להכין כרטיסי מילים: **אורך היום, אורך הלילה, שמש זורחת , שמש שוקעת**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%9E%D7%96%D7%92-%D7%94%D7%90%D7%95%D7%95%D7%99%D7%A8-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - אורך היום והלילה.
* שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: אורך היום והלילה

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בשינויים באורך היום והלילה בסתיו.פותחים בדיון סביב התופעה של התקצרות הימים לקראת הסתיו.מוצע להסב את תשומת ליבם לעובדה שמשך הזמן שהם יכולים לשחק כשעדיין מואר בסביבה (בגן השעשועים או בחצר) בקיץ הוא ארוך יותר בהשוואה לסתיו.עורכים דיון, שואלים:* מתי השמש שקעה אתמול?
* באיזו עונה אפשר לשחק בחוץ יותר זמן, בסתיו או בחורף?
* מה הספקתם לעשות אתמול מזמן שקיעת השמש ועד לשעה שהלכתם לישון?
* מה אתם מספיקים בקיץ מזמן שקיעת השמש ועד לשעה שהלכתם לישון?

**שימו לב!** דיון זה חוזר באמצעות שאלות מתאימות בחורף, באביב ובקיץ. |
| התנסות | עונים על המשימה **מהו אורך היום בסתיו?**, עמוד 25.מומלץ לערוך מעקב כמה ימים כדי להתוודע למגמת התקצרות הימים. |
| המשגה | מסיקים מסקנות מטבלת התיעוד: בסתיו הימים הולכים ומתקצרים. בהשוואה לקיץ, הימים בסתיו קצרים יותר.קוראים את המידע בתבנית **היודעים אתם ש** |
| יישום | עוקבים אחר שינויים באורך היום והלילה בעונות הבאות (משימות בעמודים 60, 84, 105).קוראים את המידע בתבנית **מה למדנו?** עמוד 60, עמוד 84, 105מוצע לדון בהשלכות של אורך היום והלילה על היצורים החיים (שעות הפעילות, שעות השינה, שעות העבודה, צריכת החשמל ועוד).תולים את כרטיסי המילים בכל עונה על הלוח, משנים את העונה ומבקשים מהתלמידים להשלים את המשפטים.לדוגמה**בסתיו** השמש זורחת (להשלים) **בסתיו** השמש שוקעת (להשלים)אפשר גם לבקש להתאים בין שם העונה לבין מצב היום והלילה בה.  |
| סיכום ורפלקציה | מה למדתי על אורך היום והלילה בעונות השנה? איזה מידע התחדש לי בשיעור? מודע הוא חשוב?איזו משימה הצלחתי לעשות בשיעור בעצמי/בקלות? איזו משימה הייתה לי מהנה/אתגרת/מעניינת? |